Document ID: /roh_data/filtered/fineweb-2-filterrobots_roh.jsonl.gz/32656

Er il Radio Rumantsch chattan ins sin questa charta. Il signal n'è dentant betg adina uschè bun, ma i cumpara automaticamain er in link da la pagina d'internet dal radio tschertgà. Ultra da quai cumparan, dasper il num dal radio, er infurmaziuns sco in tge pajais ch'ins sa chatta ed en tge citad ch'il radio vegn producì.
Project da scienziads da plirs pajais
Quest project è vegnì realisà da scienziads dal Danemarc, la Germania, la Gronda Bretagna e da l'Ollanda. Lur finamira era da perscrutar la cultura da radio. En tut pon ins tadlar da quai da 8'000 chanals en 160 pajais. Dasper la pussaivladad da tadlar live tut quests emetturs datti er infurmaziuns davart l'istorgia dal radio, tranter auter documents da tun magari rars rimnads sin l'entir mund.
RR actualitad 6:00